钦定古今图书集成/明伦汇编/闺媛典/第008卷 > 《杂曲三首》前人
## 钦定古今图书集成/明伦汇编/闺媛典/第008卷 > 《杂曲三首》前人

《行行》春迳蘼芜绿，织素那复解琴心。乍怯南阶悲绿
草，谁堪东陌怨黄金。红颜素月俱三五，夫婿何在今
追虏。关山陇月春雪冰，谁见人啼花照户。

殿内一处起金房，并胜馀人白玉堂。珊瑚挂镜临网
户，芙蓉作帐照雕梁。房栊宛转垂翠幕，佳丽逶迤隐
珠箔。风前花管飏难留，舞处花钿低不落。阳台通梦
太非真，洛浦凌波复不新。曲中唯闻《张女调》，定有同
姓可怜人。但愿私情赐斜领，不愿傍人相比并。妾门
逢春自可荣，君面未秋何意冷。

“泰山言应可转移，新宠不信更参差。合懽锦带鸳鸯
鸟，同心绮袖连理枝。皎皎新秋明月开，早露飞萤暗
里来。鲸灯落花殊未尽，虬水银箭莫相催。非是神女
期河汉，别有仙姬入吹台。未眠解著同心结，欲醉那
堪连理杯。后宫不惬茱萸芳，夜夜争开苏合房。宝钗
翠鬓还相似，朱唇玉面非一行。新人未语言如涩，新”
宠无前判不臧。愿奉更衣兰麝气，恐君马到自惊香。